Theophilea

Se Systematisk inndeling

Theophilea er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Middelsstore, lange og tynne, mørke trebukker med blyaktig metallglans. Antennene er omtrent så lange som kroppen. Pronotum er litt smalere enn de jevnbrede dekkvingene, omtrent sylindrisk.

Levevis 
Artene lever i steppe-områder. Larvene lever i de hule stammene på storvokste gress og har en ettårig livssyklus. De voksne billene sitter gjerne inne i bladslirene på gressene.

Utbredelse 
Slekten er utbredt i Mellom- og Sør-Europa og Vest-Asia øst til Kasakhstan.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Agapanthiini Mulsant, 1839 
 Slekten Theophilea Pic, 1895 
 Theophilea cylindricollis Pic, 1895
 Theophilea subcylindricollis Hladil, 1988

Kilder 
 Katalog med utbredelsesdata 
 Liste over slektene

Eksterne lenker 
 
 
 Bildegalleri 

Lamiinae
Dyr formelt beskrevet i 1895
Dyr formelt beskrevet av Maurice Pic